Alegzandra/wili-2018-roplus huggingface dataset:
In su 1004 su ducadu fiat reconnotu formalmente che parte de s'Impèriu Romanu Sagradu in ue diat tènnere unu votu in sas eletziones. Fiat fatu Rennu de Boèmia in su 1212 e aiat azuntu istèrrida massima in su de 14 sèculos. Su rennu de Boèmia non teniat domìniu isceti subra sa Boèmia, ma fintzas subra àteros territòrios chi, impare formaiant sa Corona de Boèmia.

Pulìga ( in it. Folaga), unu puzone de unos 40 cm de longaria; un'ispecie acquatica. Sas pumas sunu nieddas. su picculu est biancu, sas ancas, cultzas, de colore bilde, poddighes cun membranas. Abitat in zonas umidas, cun abba druche o pagu salia. Meda sunu de passu.

Sos romanos la naraiant “turbo” e su zogu a sos tempos fiat particulare: paret chi si disinnaret in su solu unu tzìrculu mannu partzidu in deghe setore numerales, chi a onzi unu li currespondiat unu puntuamentu. Sa finalidade de su zogu fiat sa de fagher rodeare sa marròcula in su tzentru, sizende in custa manera su puntuamentu prus artu.

Salvare la faccia est una commedia romantiga de su 2004 girara de Alice Wu. Su film fueddara de Wilhelmina, una giovuna chirurgu sino-americana, de sa mamma, nun cojara, ma impringia, e sa sposa de sa protagonista, chi fairi sa ballerina.

De sos alfabetos chi no sunt usados in sas naziones ois, pagos sunt chiaramente indipendentes in sa forma 'e sas litteras issoro. S'alfabetu foneticu zhuyin derivat dae sos carattereres cinesos. S'alfabetu santali de de s'est 'e s'India paret chi derivat dae simbulos tradizionales comente "periculu" e "puntu de incontru", comente sas pittografias inventadas dae su sou inventore. (su nome de sas litteras Santali est relazionada cun su sonu chi rappresentanu attraversu su prinzipiu acrofonicu, comente in s'alfabetu originale, ma est sa consonante finale o vocale de su nome de sa littera chi rappresentat: le "aumentu" rappresentat e, en "trigu friscu" rappresentat n.)

De familia principesca, est naschida in su 1302. Mistica manna e devota de sa passione de Gesùs Cristu. S'est isposada giovana meda e at tentu 8 fizos chi at educadu in sa fide e in sa vida cristiana. Mortu su maridu, unu sant'omine, s'est dada a una vida austera e de penitentzia. At fundadu a Wastein unu cunventu e un ordine religiosu de feminas, nadu de su Santìssimu Sarvadore, inue issa at vividu po duos annos. Po 24 annos est istada a Roma, inue at fundadu una domo po sos istudentes e pellegrinos isvedeses. At fatu unu pellegrinagiu a Gerusalemme e nd'est torrada malaida. S'est impignada meda po su rientru de su Paba dae Avignone a Roma.

Fiat istadu isseberadu comente produtu pro gherrare contra a sa tzìntzula anofele, responsàbile de s’ispainadura de sa malària, ca si creiat chi, mancari essende artamente tòssigu pro sos babautzos, èsseret inofensivu pro s’òmine. A sos cumintzos, fiat istadu impreadu cun èsitu pro cumbater s’ispainadura de sa malaria e de su tifu, siat in sa pobuladura tzivile ch’in sa militare. Paul Hermann Muller su chìmigu isvìtzeru fiat istadu galardonadu in su 1948 cun su Prèmiu Nobel in Fisiolozia e Meighina “pro s’iscoberta de s’eficàssia manna de su DDT comente benenu de cuntatu contra a medas artropodos”.
A s'acabu de sa segunda gherra mundiale sa Jugoslàvia fiat torrada a costituire che repùblica sotzialista federale e diat aguantare aici fintzas a sos primo sannos 90, a fatu de una serie de gherras s'istadu fiat iscontzadu.

Pigat nòmine de sa tribù nativa de Kansa chi bi biviat unu tempus. Su faeddu originale (pronuntziadu kką:ze) est fitaniamente traduidu gentes de su bentu de sud, ma est dàbile chi non siat custu su significadu beru.

Sa Noa Zelanda est indipendente de su 26 de cabudanne 1907, cando est diventada dominion e at otentu sa soberania cumprida in su 1947 cun sa ratìfica de s'Istatutu de Westminter. Sighit a mantènnere ligòngios istrintos cun su Rènniu Aunidu, comente fintzas cun s'Austràlia (paisu comente chi siat de cultura anglo-sassone e cun chi ispartzit parte de s'istòria).

Su mare Caraìbicu est unu de is prus mannos de sa Terra, cun isterrida de unos 2.754.000 km². Su puntu prus funduru est a illargu de s'ìsula de Cayman, intre Cuba e sa Giamàica, cun fundigu de 7.686 metros a suta de su mare.

Is Joy division abarrant oj tras is prus connotas e influentes bands dae s'istoria dae sa musica moderna. Cummente a is Sex Pistols, The Clash e totta sa scena punk e post-punk in generale donant letziones cae si podit fai grandu musica puru no essendi maistrus de su strumentu. Sa propria cosa est de narai po cantu spettat a is cuntzertos: Is Joy Division fadiant parte de una genia cae no teniat gana de arrisu, e cae no ddu dopiat fai po sa marolla mancu in su palcu. A pustis de sa morte de Ian Curtis, is ateros tres musicantes de sa band sighint sa carriera cun su nomene de New Order.

A custu s'azunghiat fintzas su fatu chi is cuss'època is teorias frenològicas subra s'antropologia criminale fiant medas allegadas intre is intellètuales e in is ambientes iscentìficos, e a custu propòsitu s'agataiant medas istùdios subra is grupos de is zonas diferentes de s'istadu, ma in particulare de su meridione e de is duas ìsulas majores, in ue de su restu fiant ativas rebellias contra s'istadu nou.

Allàcanat in su norti cun Bèlgiu, Lussemburgu e is Land tedescos de Saarland e Renània-Palatinadu, in s'estu cun s'Alsàtzia, in su sud cun sa Franca Contea, in s'uestu cun su Champagne-Ardennas.

Pinuccio Sciola (Santu Sperau, 15 de martu 1942 – 13 de maju 2016) est istadu unu iscultore e pintore italianu. In su 1973 s'attividade sua in sa idda-museo de San Sperate attirat s'attentzione de s’UNESCO e invitana a Sciola a andare in Mèssico, inue incontrat su mastru de sos murales David Alfaro Siqueiros, e gai imparada collaborende cun issu a sos murales de su quartieri Tepito.

Custa forma non dat perunu sìntomu. est reconnota isceti gràtzias a unu esàminu radiogràficu chi permitet de distìnghere is depòsitos de su cristallu de PFCD.

S'istadu tenet istèrrida de 78 866 km² e populatzione de prus de 10.500.000 bividores. Allàcanat in su norti-uestu e sud-uestu cun sa Germània, in su norti cun sa Polonia, in s'estu e sud-estu cun s'Islovàchia, in su sud cun s'Àustria. Non tenet bessida a mare.
Su ciclu de is arrenàscidas, e de is motus ca si ripetint, est unu de is pagus concetus innui cuncordant casi totugantas is iscollas de s'Induismu. Su motori de custu ciclu est connotu in su karman (atzioni; in manera po nudda giusta, is prus de is botas, su fueddu benit iscritu karma). Sigundu sa dotrina de su karman, calisisiat atzioni, e calisisiat cosa chi bolit sa voluntadi, generat commenti efetu s'ammuntonamentu de karman, chi andat cracullau in proportzioni a totu su chi at fatu s'omini in s'esistèntzia, in su beni commenti in su mali. Custu cumportat chi, candu morreus, s'elementu individuali siat custrintu a torrai a nasciri una atra bota, in forma umana, divina, arimai, vegetali, o de su dimoniu puru. In s'esistèntzia noa s'indivìduu si at a agatai in una conditzioni mellus o peus de sa de innantis a sigundu de sa cantidadi morali de su karman ammuntonau. Cumportendi•si in manera giusta, s'indìviduu nou s'at a guadangiai sa possibilidadi de scrufiri una arrenàscida prus bella; in s'ipòtesi cuntraria, at a torrai a nasciri in una conditzioni peus. Su fini urtimu est su de estinghiri su propiu depidu karmicu fintzas a sodighiri su Mokṣa, sa liberadura, est a nai sa definitiva bessida de su Saṃsāra.

Sa produidura de Barilla si basat in 30 tzentros produtivos, intre macarronerias, forrerias e molinos. Sos molinos de propiedade, cuntrollados deretamente dae Barilla, aprovisionant a inghìriu de su 70% de sa matèria prima netzessària a sa produidura; s'impresa possedit e zestionat deretamente otu macarronerias: Pedrignano (Parma), Foza, Caserta, Tebe (Grètzia), Bolu (Turchia), Ames (Iowa-IAA), Avon (Noa Iorcu-IAA) e San Luis Potosí (Mèssigu), in sos cales si produint unas 900.000 tonnelladas de macarrones s'annu, diferentziados in 160 formatos de macarrones de sìmula e addae de 30 de macarrones a s'ou sicos e prenados.

In su chi pertocat s'economia, sunt istadas medas graes is cuneguèntzias de sas gherras e de sas iscioberaduras polìticas in ue sa Sèrbia est istada portada dae su guvernu de Slobodan Milošević (isulamentu, decrèschida econòmica, perìodu longu de santziones econòmicas internatzionales, addanniamentu de sas infrastruturas natzionales e de sa lumenada de s'istadu).

A pustis de sa segunda gherra mundiale, est recunnotu su caràtere formativu e emantzipadore de sas colònias, chi no ant a esser prus aderetadas petzi a sas fascas prus bassas. Zai moende cun sos annos setanta de su sègulu coladu, intrant a sa cumpetèntzia de sas amministraduras (comunas e comunidades montaresas) e sas entidades pùbrigas. Sende gasi, a dies de oe sa colònia tirat a esser cussiderada un'istituimentu superadu e su tèrmine “colònia istiale” est impreadu pagu a beru, sustituìdu dae “abarradas istiales” o “abarradas istiales pro minores de edade”, istruturas a sa dissiplina prus pagu rìzida chi sas colònias tradissionales.

Su radiuistimadore etotu, bastughì possuat un'autorizadura zenerale a s'installadura de un'istassione, duncas at a poder prozetare, modifigare o fraigare intreamente sos radiuemitidores suos pròpios, a cundissione chi cumprant cun sas ispetzìfigas tènnigas apostivigadas dae su Ministèriu.
S'iscotzesu tènet radìchina in sa limba germanica de sos anglos chi istàban a nord de su rìbu Humber, chin carchi influentzia benìnde dae s'inglesu modernu.

Sant'Antoni abate (Qumans, acanta 251 – desertu de sa Tebaide, 17 ghennàrgiu 357), fiat unu eremita egitzianu, est cunsideradu su fundadore de su monachèsimu cristianu e su primu de sos abates.

Su tèrmine tecnologìa est una paràula-assentada derivante de su gregu "tékhne-logìa", est a nàrrere literalmente "tratadu sistemàticu in un' arte". In s'Ètica nicomachea Aristotele aiat distintu duas formas de atzione, prâxis e téchnē: mentras s'in antis tenet sa pròpia mira in issa etotu, sa sigunda est semper a su servìtziu de àteru, comente a unu mèdiu. In custu sensu sa "tècnica" (tèrmine impreadu medas bortas comente a sinònimu), no fiat diversa ne de s'arte, ne de sa sièntzia, ne de cale-si-siat protzedimentu o operatzione autu a segudare un'efetu cale-si-siat, e su campu suo s'estendiat subra totus sas fainas umanas. Solu intre sa fine de su XX e su cumintzu de su XXI sèculu s'est lòmpidos a connotare comente a tècnica su sutagrupu de sas pràticas umanas pèndintes su cumportamentu in sos cunfrontos de sa natura dirìgidu a sa produtzione de benes. Pro tècnica faghet a cumprèndere s'aplicatzione de sos connoschimentos elaborados dae sa sièntzia a miras pràticas e a sa produtzione de ainas pro los realizare.

Dixie Virginia Carter (McLemoresville, Tennessee, 25 Maju 1939 – Houston, Texas, 10 Abrile 2010), prus conotta comente Dixie Carter, fue una cantante e attrice americana.

S'idea de sa collaboratzioni nascidi in su 2002 candu nci fiat su tour europeu: is Karate de Geoff Farina aiant fattu cun is Zu e is Blind Loving Power (Felici) comente gruppos chi operrianta su cuntzertu. Donzi cuntzertu beniat aberridu e serradu cun discos de betzos istornellos romanos. Da inoghe nascheit s'idea de tribagliare umpare pro torrare a bisitare sa musica traditzionale romanesca in crae moderna.

Frade cròbinu de Màriu su prus cunnotu (chi pustis terminada sa carrera de fubaleri si fiat cunsagradu a sa de assussadore), paris cun su cale at militadu in sa Luchesa e s'Abellinu (pro istima fradiale, ambos Pigas pro annos aiant chertu zogare in sa matessi echipa). In tempus de sa carrera, at tentu 6 presèntzias in sa sèrie A cun sos duos cunzuntos narados, marchende in s'ocasione de sa bintòria interna de s'Abellinu a subra de su Lanerossi Bissèntzia in s'istajone 1.978-1.979.

Su 12 martzu 2013, in sa torrada de is de oto de Champions League contra de su Milan, Messi divenit su mègius marcadore in faina de sa màssima cumpetitzione europea de cando esistet sa fase a girones, arribbende a 58 marcaduras complessivas, superende s'olandesu Ruud Van Nistelrooij.

Sa musica tenit, impari a sa boghe baritonale e drammatica dae Ian Curtis, una setzione ritmica corposa cae cun is tempus cùcus dae su bassu dae Peter Hook e sa batteria dae Stephen Morris iat a fai iscolla in sa scena new Wave de is annos '80. Su sonu dae is Joy division fiat unu traballu fattu impare a s'agiudu dae su produttore Martin Hannet cae traballat a tottus e duos is albums dae sa Band, Unknown Pleasure e Closer.
Tomb Raider: The Last Revelation est su capitulu de battor de sa seria fentomada Tomb Raider. Postu in isvilupu dae Core Design e prubicàu dae Eidos Interactive, su videojocu est essìu a campu pro Pc, PlayStation e Sega Dreamcast respettivamente in su 31 de Santu Gabine de su 1999, in su 22 de Sant'Andrìa de su 1999 e in su 13 de aprile de su 2001.

Sa Wycliffe Bible Translators est un'organitzatzioni internatzionali paraecclesiastica posta in Orlando, Florida. C'est po sa tradutziokni de sa Bibbia in d'onnia lingua de su mundu. Wycliffe est stettia criara in su 1942 de William Cameron Townsend. Ci funti seus in 46 paisus.

Newark (/ˈnuː.ərk/ o /nʊərk/) est sa prus manna tzitade de s'istadu federadu de New Jersey, in sos Istados Unidos, e sea de sa Contea de Essex. Tenet populatzione de unos 280.000 abitantes, chi nde faghet su comune prus populosu de 67 in sa natzione.

A s'ora de su fogu, in su tzine fiant prozetende sa pellìgula “Sa cabra” cun Gérard Depardieu. Zustu a sas decraraduras de su mere de s'istabilimentu, sas framas si diant esser ispainadas moende dae una tenda.

Porcu, S., Usai, G., Cappai, P., Carta, A. & Ligios, S., 2005. Allevamento suino in Sardegna: storia; attualità; prospettive. Corte 11-10-04 Porcu e prisuttu: une affaire de famille

SIL International, nau inantis Summer Institute of Linguistics, fiara partiu cumenti una sessioni estiva de formatzioni po is missionarius in Arkansas in su 1934.

Su territoriu de su Meilogu este caraterizzadu dae sas istigas lassadas dae una antiga attividade vulcanica, diffattis sun presentes varias conformaziones comente sas calderas, sos diccos, sas mesas comente ad esempiu su monte Santu. Su monte Santu, umpare a Pelau e a su monte Traessu sunu sos pius altos de sa zona e sunu totu vicinos a sos 700 metres. Sos terrinos de su Meilogu su sos pius fertiles de s'isola.

Cun su superamentu de s'esàmene, si cuntzedit su capatzitamentu ministeriale (naradu finas “lissèntzia”) cun su cale su radiuistimadore at a poder operare dae un'istassione radiuelètriga in sas frechèntzias e cun sas modalidades tènnigas pro sas cales est bàlidu su capatzitamentu antisfontomadu. Si non b'at elementos isfavoràbiles subra de sa pessone (pro narrer, antetzedentes penales de importu), est possìbile a retzire dae su Ministèriu etotu s'autorizadura zenerale a installare e impreare un'istassione sua pròpia, chi est identifigada in su mundu intreu in manera ùniga dae unu còdighe radiòfilu, isse puru assinnadu dae su Ministèru ch'identìfigat siat s'istassione siat su possedidore.
S’annu imbeniente est essidu s’album, produtu dae Blue Silver, les Chasseurs de lumière (sos Cassadores de lughe) in ue nos cantat sos temas suos istimados, s’amore, sa libertade e s’esìliu (chi issu connoschet prus chi non bene a dae chi istat in Parigi dae su 1975). A sa chitarra elètrica e boghe nch’at agiuntu su darbouka, istrumentu a percussione tìpicu africanu (su nùmene suo cheret nàrrere pròpiu “iscùdere”), su flàutu e sa chitarra acùstica, dende·li a sa faina sua un’istile prus modernu. In pare cun issu, in Parigi su 26, su 27 e su 28 de làmpadas de su 1993, subra de su palcu de s’Olympia, bi fiat finas Alan Stivell, cantende Isaltiyen unu de sos branos prus nòdidos de su repertòriu.

Su astòre de Elianòra (Falco Eleonorae Gené, 1839) est unu puzòne e astore de sa famìlia Falconidae, chi fàchet su nìdu pèri tottu su Mare de Mesu.

The Strokes sunt unu cumpressu rock americanu nàschidu in su 1998 in New York City e cumponidos de Julian Casablancas (boghe), Nick Valensi (ghitarra, segunda boghe), Albert Hammond, Jr. (ghitarra, segunda boghe), Nikolai Fraiture (bassu) e Fabrizio Moretti (tumbarinos).

Patricia Campbell Hearst (nàschida su 20 de frearzu de 1954), como cunnota comente Patricia Campbell Hearst Shaw, est un'amerigana sechestrada in su 1974 e posteriormente cundennada a presonia pro un'isrobatòriu realizadu paris cun sos sechestradores suos. Pro custa resone, su casu suo est cussideradu dae medas comente unu de sìndroma de Istogorma.

Eusebio F. Chini, gesuita, missionariu. Est naschidu a Segno (Trento) su 1645, Ada istudiadu matematica. Partidi po s'America, California, su 1681 comente missionariu e Cosmografu Reale, e astronomu e cartografu.

In su sensu no literàriu podit indicai puru s'oceanu de s'esistèntzia, sa vida in terra, su mundu materiali, ca est prenu de daori e de sunfrimentu, i est, innantis de totu, privu de sustàntzia: su mundu commenti nosu ddu bideus, e innui bivveus, no est atru ca unu mistérimentu, una chimèra māyā. Aciufau in custa chimèra, s'omini est afrìgiu duncas de una genia de ignoràntzia metafisica (avidyā), est a nai de una bisioni no adeguada de sa vida in terra e de cussa a pustis: custa ignoràntzia condusit s'omini a si movviri tratenendi•ddu aici in su Saṃsāra. In sa vida onnia indivìduu depit netzessariamenti fai sa esperièntzia sua, po podiri acoa lompiri a sa liberadura definitiva (Mukti o Mokṣa: su fueddu sanscritu bolit nai, literalmenti, strobeddadura), ca est su fini de is religionis e de is filosofias de s'India cun s'ecetzioni de is iscollas materialistas (ca repudiant custa dotrina).

Sa costitutzione de sa repùblica est istada adotada su 31 de trìulas 1919 e promulgada s'11 de s'austu a sighire. Weimar, sa bidda in ue s'assemblea natzionale costituente di fiat atobiada, diat pois dare nùmene a totu s'impare de su perìodu istòricu, durante chi s'istadu tedescu aiat sighidu a mantènnere nùmene uffitziale de Reich (impèriu), paris a sa denominatzione de in antis.
In sa mitologia antica custa populassione benit dae sos tempos de Iolau, s'eroe chi aìat juttu in Sardigna, in ube aìat fundàu una colunia, carchi fizu de Eracle; pro sos latinos fint in Sardigna ca sos de Troia, nàda fìntzas Iliu, si aìant mòghiu in cughe a pùstis de cando sa tzittade fit rùtta: pro custu si naran Ioleos, populassione chi pro Pomponiu Mela fit sa prus antica de tottu s'isula. Posta a banda sa paristòria, pro s'archeologia sos Ilienses fint bènnios dae su Mare de Mesu orientale, mancàri cumpartìnde s'identitade chin sos fentomàos Shardana.

Sa Colùmbia Britànnica (in inglesu British Columbia, in frantzesu Colombie Britannique) est una provìntzia de su Cànada posta in s'uestu de s'istadu, in sa costa de su Patzificu. Su cabulogu est Victòria, sa tzitade prus manna Vancouver.

Su kilt, comente si connoschet commo, est unu imbentu de Thomas Rawlinson, unu imprendidore inglesu de su '700 chi, disterrande in sas Highlands e imparande sa curtura de cussa terra, aìat promòghiu una assione cummertziale manna imbentande una traditzione. In sos primos annos de su Settichentos (tra su 1727 e su 1734), pompiande a sos obreris chi nde fachian rugher sos arbures pro dare linna a sa furrache sua de Inverness, aìat pessau de facher prus simpre sa bistimenta, pro chi seret prus pacu imbarratzadora. Sa zente prus povera tenìat difattis una manta longa de istoffa, comporada a istraccu barattu, chi coperìat tottu sa carena e chi bolìat istrinta a chintu, fachende gòi un'ispetzia de fardetta. Fit tando chi Rawlinson imbentéit sa fardetta tipica iscotzesa: pro custa resone, su kilt si depet tenner in cussideru comente una bistimenta fatta de pac'ora, chi su movimentu romanticu at impostu comente sìnzu berdaderu de anticorja gaelica. Fit in imprèu fintzas pro distingher una familia dae un'attera.

Sos alfabetos 'e s'edade 'e su bronzu de s'Egittu los devent ancora decifrare. Paret comunque chi siant partzialmente o 'e su totu alfabeticos. Sos pius antigos esempios los conoschimus ca sunt iscrittos in sas paredes 'e sas grotas de s'Egittu tzentrale chi ant fattu guasi in su 1800 prima de Christu. Custa iscritura semitica non si limitaiat a rappresentare sas consonantes 'e s'egitzianu chi esistiat già, ma aìat incorporadu tantos àteros geroglificos egizianos, goi sos geroglificos in custu alfabetu fint in tottu 30, e pro issos usaiat nomes semiticos. Pro esempiu, su geroglificu "per" ("domo" in egtizianu) diventaiat "bait" ("domo" in semiticu). Òis no comprendimus si custos simbulos cheriant narrere solu "b" (como bait, "casa"), o si cheriat narrere b et puru byt, como in egizianu p et pr. Candu sos canaanitas ant acquisidu s'iscritu, fit solu alfabeticu, e su geroglificu chi primu rappresentaiat domo dapoi s'est riferidu solu a sa b.

13 de trìulas: a sero sa populatzione armada de onni genia de armas si ghetat in is istradas tzerriende "fuori i sardegnoli". Nde sunt bochidos 7, medas de prus sunt is chi abarrant ingotos fuende·si·nche.
linguìstica sincrònica, chi oe sighit in generale sas teorias de Noam Chomsky a pitzus de sa, gai la narant, gramàtica generativa. Custa si fundat in pagas paràulas in sa chirca de tzertas leges chi règulant sa produtzione (o sa generatzione, comente preferint a narrer) de sos fatos linguìsticos.

custas 22 consonantes consistint in sa fonologia 'e su semiticu de su nord-ovest. In sas ricostruidas consonantes proto-semiticas, ne mancant sette: sas fricativas interdentales ḏ, ṯ, ṱ, sas fricativas laterales sordas ś, ṣ́, sa fricativa ovolare sonora ġ, et sa distinzione tra fricativas ovolares et faringales sordas ḫ, ḥ, chi in su canaaneu sunt diventadas sa littera ḥet. Sas ses litteras variantes chi ant aggiuntu in s'alfabetu arabu consistint in custas (tranne po sa ś, chi est unu fonema separadu in Ge'ez ሰ): ḏ > ḏāl; ṯ > ṯāʼ; ṱ > ḍād; ġ > ġayn; ṣ́ > ẓāʼ; ḫ > ḫāʼ (ma bisonzat notare chi custa ricostruzione de 29 consonantes proto-semiticas est permeada meda dae s'arabu).

Est fraigada a longu de su caminu de ferru Casteddu-Figari Marìtimu. Tenet tres bias impreadas pro su servìtziu de biazadores, addae de una cuarta bia de servìtziu in cara de su fraigu de passizeris. A unos 400 metros dae s'istassione de biazadores, in sa deretura de Casteddu, s'agatat su depòsitu de locumotivas de su transitadorzu, a probe de su cale b'est finas una filera de bias pro su servìtziu de mercantzias. Sende gasi, si prebidet pro sos annos benidores sa realizadura de un'istassione noa, zustu in s'oru de s'ischerriadorzu de mercantzias atuale, chi at a intrare in parte a su fraigu de passizeris de como.

Su sìmbulu TZ, in tzertas variantes locales, podet mudare in àteras formas che a t/th/ss/ci, pro nàrrere s'istandard putzu est presente fintzas comente putu/puthu/pussu/pùciu.

Sìsula tenet istèrrida de 10.990 km² e pobulatzione de unos 2.900.000 bividores, chi nde faghent su de tres istados anglòfonos prus pobulados de is Amèricas. Est posta unos 90 km a sud de Cuba e unos 119 km a s'uestu de Hispaniola (ìsula in ue s'agatant Haiti e sa Repùblica Dominicana. Est su de chimbe istados insulares prus istèrridos de is Caràibes.

Anna Maria Jopek (Varsavia, Polonia, 14 de Nadale 1970) - est una musicista e cantautrice jazz, folk e pop. S'album de debuttu l'aiat realizadu in su 1997 ("Ale jestem").

In Sardinna s'agatat mescamente in sa costera ponentesa de su Cabu de Zosso (Caraluforte est cunnotu in manera ispetziale pro su latùmene suo), cando ch'in Sitzìlia est tìpigu prus chi totu de sas zonas de Tràbani, Palermu e Siragusa. Est su tantu masculinu de sa butàriga, dae sa cale si diferèntziat pro su colore, chi est rosa carrencu, cando chi sa butàriga est in colore de arantzu.

In edade mèdia, in su segulu de XIV, bi at testimonia chi ponet regulas a pesare su porcu (Codighe Rurale de Marianu IV, judiche de Arbaree, e Carta de Logu de sa judichessa Elianora de Arbarèe).

Tenet pranta retangulare e àbside chi andat a s'esternu e castiat a Est. Est fata cun brocos de arenària chi sunt istados pigados de is muros de sa bidda Tharros, chi ddi istat a curtzu e chi in s'Edade de Mesu fiat giai istada abandonada pro ite non segura de is lòmpidas chi arribaiant de su mare.
Frabica (Ocimum basilicum), piantighedda coltivada in s'ortu o in vasu. Pianta aromatica, sas fozas benint impreadas meda in coghina. Una bagna est a base de frabica, su pistu a sa genovese.

A pustis, si nde andat a sos Istados Unidos pro pigare parte a cursos pro atores e de limba inglesa. Aparet finas in duos film: Deuce Bigalow - Puttano in saldo (2005), de Mike Bigelow, cun Rob Schneider, e Decamerone (2007), de David Leland, ma ambaduas sas bortas faghet pagus prus de unu cameo.

Impreadu comente brincadore (defendidore e mediucampista), aiat reveladu capatzidades bonas de atacu: su primu golu cun sa màllia de sa Juventus nche fiat crompidu contra a su Casteddu, e fiat istadu su primu de sa fiolera de 26 realizaduras in sa sèrie A durante sa carrera sua in arbunieddu – nd’aiat marcadu 39 in totale – chi l’aiant rènnidu unu de sos defendidores-mediucampistas prus prolìfigos de totu sos tempos in sa sèrie prus arta.

Est partzida in bator dipartimentos: Mosa, Meuthe e Mosella, Mosella e Vosgos. Tenet istèrrida de 23.547 km² e populatzione de unos 2.243.000 bividores.

Atualmente s'istadu est una monarchia parlamentare, membru de su Commonwealth de sas Natziones. Su pòdere polìticu est mantentu de su parlamentu elèghidu democraticamente. S'inglesu est limba natzionale, ma fintzas su maori e sa limba de is sinnos neozelandesa sunt reconnotos uffitzialmente. Sa moneda est su dòllaru neozelandesu.

B'ant nointames versiones disvariadas subra is tremenes de sa Castìllia e sende chi in die de oe non godit de reconnoschimentu uffitziale perunu, non tenet mancu làcanas pretzisas.

Eisenman at leadu sa laurea in Architetura in sa Cornell University, unu master in Architetura in sa Columbia University, e unu Master of Arts e unu Ph.D. a s'Universidade de Cambridge. Eisenman in dies de oe insinzada teoria e progetazione in sa Yale School of Architecture.

Prus de importu est però ca is ligàmenes de sa camorra fiant meda istrintos fintzas cun is classes ghiadoras, is autoridades e craramente cun is apaltadores.

In mesu a is esponentis printzipalis ci funt stetius Dante Gabriel Rossetti, William Hunt, Ford Madox Brown, John Everett Millais, William Morris, Edward Burne-Jones ed il tardivo John William Waterhouse.

S’intzidente est istadu tzitadu comente fatore chi at cuntribuìdu a sa formadura de unu moimentu de opinione contra a su crìmine urbanu, gasi comente a sas campannas esitosas de sa National Rifle Association, un’assòtziu ameriganu chi defendet su deretu a posseder armas cuntzèdidu dae su Custituimentu, pro su minimonzu de restringhiduras a sa zughedura cuada de armas de fogu.

Sas limbas germànicas sunt unu brancu de sa famìllia de sas limbas indo-europeas, faeddadas che limbas nadias dae unas 500 milliones de pessones in su mundu, ispartas mescamente intre Amèrica setentrionale, Otzeània, Europa tzentrale, setentrionale e otzidentale.

Cinema Novo (in sardu:Cinema Nou) est unu movimentu cinematográficu brasilianu, influentzadu dae su Neo-realismo italianu e dae sa "Nouvelle Vague" frantzesa, e connottu a livellu internatzionale.
Tropicália 2 est su titulu de un'album de Caetano Veloso e Gilberto Gil de su 1993. Su discu paret chi siat naskidu pro celebrare sos 25 annos de amistade artistica e personale, Caetano Veloso e Gilberto Gil, edd'est istadu registradu tra Rio de Janeiro e Salvador de Bahia tra su mese de martu e su mese de maiu de su 1993.

Istudiosu de sa Bibbia. Segretariu de paba Dàmasu, chi l'ada ingarrigadu de traduìre sa Bibbia in latinu e po 35 annos ada trabagliadu po custu iscopu e ada trauidu s'Antigu Testamentu dae s'ebraicu, e ada mezoradu sa tradutzione latina de su Nou Testamentu (Vulgata) approvada comente autentica dae su Conciliu de Trento (1546). Sa festa sua, su 30 de cabidanni.

Zenzile Miriam Makeba (Johannesburg (Sudàfrica), 4 de martu 1932 – Castel Volturno, 28 de santandria 2008) est istada una cantante e attivista pro sos derettos ziviles sudafricana.

In sa zona de Fraga rivestiat piessignu de importu sa produtzione de figos. S'artu livellu in cantidade e calidade de tale produtzione, aiat dadu chintu, finas a su nessi a sos annos '70, a una forte currente de saca dirìgida in piessigna cara a sa Frantza.

Giacomo Bove (1883). Patagonia – Terra del Fucco, mari australi. Rapporto ... al Comitato centrale por le esplorazioni antartiche. Tip. del R. Istituto de' Sordo-Muti. URL consultato il 31-10-2013.

Pro fagher calchi esempiu zitamus sas musicas de Miles Davis in su discu Kind of Blue, e sempre de Davis cantones comente "All Blues" e "So What", oburu "Impressions" de John Coltrane (1963) e "Maiden Voyage" de Herbie Hancock. Sunu de fentomare puru "Footprints" de Wayne Shorter e "Freedom Jazz Dance" de Eddie Harris.

In su cursu de sa carriera sua, at bintu 8 campionados ispagnolos (2005, 2006, 2009, 2010, 2011, 2013, 2015 e 2016), 4 Copas de Ispagna (2009, 2012, 2015 e 2016), 7 Super-copas ispagnolas (2005, 2006, 2009, 2010, 2011, 2013 e 2016), 4 Champions League (2006, 2009, 2011 e 2015), 3 Super-copas UEFA (2009, 2011 e 2015) e 3 Mundiales pro scuadra (2009, 2011 e 2015). Gràtzias a is bintinoe tìtulos conchistados, est paris cun Andrés Iniesta su giogadore prus decoradu de s'istòria de su Barcellona.

A pustis de s'èsitu de sos primos duos romanzos "Sas làcanas de seda" (ZONA, 2011) e "Sas zagas de su chelu" (ZONA, 2013), at pubrigadu reghentemente "Sas umbras de su tempus coladu", editadu dae sa matessi domo de imprenta.

S'annu imbeniente at espostu in sa Cuadriennale de Torinu su ghissu Cinzio, retratu de su figiu de Ciusa. At incumintzadu a collaborare cun sa rivista Il Nuraghe e a traballare comente issenògrafu in sa Compagnia Stabile Sarda. In su '25 at espostu in sa III Biennale romana e in sa Mustra de arte de Casteddu. In su 1926 si nche est tramudadu a Tàtari. In su 1927 at incumintzadu a istudiare sa pintura tedesca e fiaminga. In su 1930 s'est cojuadu cun Ada Dessì. In su matessi annu at partetzipadu a sa segunda espositzione de litografia e xilografia in Chicago e at isperimentadu s'acuaforte ghiadu dae Melis Marini. In su mese de santandria est andadu a Parigi ma sena resurtadu perunu. At comporadu istampas antigas de Dürer e Rembrandt. Si dèdicat a su monotipu.
Su nòmene istòria benit dae su gregu "ιστορία" (in latinu historia), "unu relatu de sas informatziones de una persona". Sos istòricos impreant fontes de tipu diferente, registratziones iscritas o imprentadas, intervistas (istòria orale) e archeologia. Modalidades diferentes podent esser impreadas a segunda de su perìodu suta esàmene, e s'istùdiu de s'istòria at sas modas e manias suas. Sos fatos sutzessos antis de s'assentadura umana sunt connotos comente antistòria.

«Sunt prus primitivos de is primitivos ca pro ite su primitivu non connoschet sa lughe, su sardu dda tirriat... Ratza ingurdosa a totu is sentidos, a totu is allicos e a totu is talentos chi onorant s'umanidade»

In su mese de cabudanni de su 2008, in is ikastolas de s'istadu frantzesu ddoe fiant 2.530 istudiantes. 21 iscolas maternas e elementares (857 iscolanos in s'iscola materna, 930 in sas elementares). 3 collègios (552 istudiantes) e 1 litzeu (192 istudiantes).

Sa Romania est fatuvatu cunsiderada parte de s'Europa orientale, ma podet fintzas èssere tenta in cunsideru che parte de s'Europa tzentrale (a su mancu pro su chi pertocat sa regione otzidentale de sa Transilvània) e fintzas de s'Europa Balcànica.

A pustis de sa batalla de Mohács in su 1526, sa Corona de Boèmia fiat a pagu a pagu intregada in sa monarchia de sos Habsburgos, impare a Archiducadu de Àustria e a su Rennu de Ungheria. Sa rebellia boema contra sos Habsburgos catolicos, fata a s'inghitzu de su de 17 sèculos (1618-1620), aiat tentu a efetu s'iscòpiu de sa gherra de sos trint'annos, a sa fine de chi sa monarchia diat afortiare su poderiu e diat torrare a impònnere su catolitzèsimu. Fiat fintzas adotada una polìtica de germanizatzione.

Marc-Antoine Charpentier (Parigi 1643 - 1704), musicista frantzesu, autore de compositziones meda. Tzelebre unu De Deum, una parte de custa compositzione est nodida comente sa sigla de sa T.V. europea.

Testu grassu(IT) Giovanni Deriu - Salvatore Chessa, L'assetto territoriale dell'odierno Meilogu dal Basso Medioevo ai nostri giorni, in Meilogu, Tomo I, Cargeghe, Documenta, 2011.

Cando realizat sa sua in prima marcadura in in prima scuadra (in liga contra de s'Albacete su 1º maju 2005) tenet solu 17 annos, 10 meses e 7 dies, e divenit aici fintzas su prus giòvanu giogadore a àere signadu in una gara de campionadu pro su Barça finas su 2007, cando est àncora Bojan Krkić a superare custu rècord, realizende una marcadura subra assist de su matessi Messi. acabat s'istagione faende regisintrere 17 presèntzias e 6 marcaduras cun sa segunda scuadra; in in prima scuadra totalat, imbetzes, 9 presèntzias (de cale 7 in campionadu, un'in Copa de su Re e una àtera in Champions League) e una marcadura.

Su titulu orizinale giapponesu est iscrittu a carattere mauschìnu, apparende duncas DEATH NOTE. Custa caratteristica peroe, foras de su Giappone, non l'at mantesa nemos in neddube, figurande semplicemente Death Note.

Nuestra Señora de los Remedios su 25 de martzu a Llanos, festa segundu s'avvesu ispagnolu impare sacru e profanu cun protzessone, posta bàndida e a pustis sas tzelebratziones religiosas festa pobulare cun giogos, càntigos, dansas e unas àteras manifestatziones.
Sos Talking Heads sun istados unu gruppu musicale anglo-americanu de "avanguardia-pop" cun isperimentatziones in sa new wave, in su Avant-garde, su post-punk, su funk, naskidos in New York in su 1974 e attivos finas a su 1991.

Meda impinnadu in su sotziale, in su 2007 at dadu chintu a sa Fundación Leo Messi, una fundatzione chi s'òcupat de garantire amparu, mescamente mèdicu, a is pipios indigenti. Su 11 martzu 2010 est istadu nominadu ambasciadore UNICEF. S'est distintu pro numerois initziativas umanitàrias.

De famìlia operaia, dae giovaneddu aiat abertu una oficina mecanica in sa idda sua, e cun sos annos aiat comintzadu a produire màchinas pro impiantos industriales; per mesu de cussa atividade fit intradu in cuntatos cun s'indùstria chimica. Si fit poi laureadu in Ingegneria a su Politecnico di Milano.

Tórshavn (pronuntziadu: [ˈtʰɔuʂhaun]; in danesu: Thorshavn) est una bidda de unos 19.650 bividores capitale e sa tzentru prus mannu de is ìsulas Føroyar.

Ùnicu giogadore a bìnchere chimbe Bòcias de oro (in su 2009 cando su prèmiu fiat àncora assignadu dae France Football, de su 2010 a su 2012 e in su 2015 cando su prèmiu de sa torrada a bìere frantzesa s'est fùndidu cun su FIFA World Player of the Year dende chintu a sa Bòcia de oro FIFA).

Ottawa est sa capitale federale de su Canada. Est collocada subra s'isponda meridionale de su riu Ottawa, in sa provìntzia de s'Ontario subra sa làcana cun sa provìntzia de su Québec.

Alessandria (in Arabu: الإسكندرية al-Iskandariyyain Gregu: Ἀλεξάνδρεια) cun 4,1 milliones de abitantes este sa segunda tzitade pius manna de s'Egittu, poi de Cairo. In alessandria b'est su portu pius mannu inue passat s'80% de s'import e export nazionale.

Sa bidda cuntempurana dependent dae un'economia basada in sa produidura agrìcula e industriale chi nde faghent una leada de primu importu gràssias a sa presèntzia de numerosas installaduras industriales in s'arzola de su petrochìmigu e de s'impresa minore e mèdia. Sos setores prus fortes sunt sos de sa chìmiga industriale, de s'indùstria metallùrziga, de s'eletrotènniga, de s'indùstria tèssile e de s'indùstria alimentària. In prus de custu, sas retzas caminale e ferruviària la ponent a intro de su tzircuitu cumertziale tantu rezionale che nassionale gràssias a sa presèntzia de infraistruturas adeguadas che s'Autocaminu A13, su transitadorzu de mercantzias de s'istassione ferruviària e sos transitadorzos portencos ubigados in Pontelagoscuro, chi aunint sa bidda cun su Pou e su Mare Adriàtigu.

Tenet nomìngiu de Green Mountain State (istadu de su monte birde) e difatis su nòmene Vermont benit de sa limba frantzesa: Vert Mont (monte birde).

Atualmente sos serbos rapresentant s'etnia majore de s'istadu (unu 83%, esclùdidu su Kosovo). Su segundu grupu est costituidu de ungheresos, chi bivent mescamente in sa provìntzia setentrionale de Vojvodina, in ue sunt su 13% de sos bividores. Si contant unos 400-500.000 rom. Àteras minorias sunt dadas dae bosnìacos, croatos, montenegrinos, islovacos, romunos, rutenos, bulgaros, albanesos, matzedonos.
Sos gosos o gòggius sun cantos devotzionales e/o paralitùrzicos in onore de sos santos o de Nostra Sennora. Sa paràgula gosos e sas variantes suas gotzos e cotzos diffusas in su capu 'e susu de s'ìsula benin dae su castillanu gozos, cando chi sas variantes de sa parte meridionale goggius, goccius, coggius benin dae su catalanu goigs. Ambas paràgulas ibèricas, benin derettas dae su latinu gaudium «cuntentesa». In sa zona tzentrale de sa Sardigna est impreada finas sa paràgula grobbes chi arribbat dae su catalanu cobla/cobles; mancari non siet impreada petzi pro cumponimentos devotzionales e/o paralitùrzicos ma finas pro cumponimentos satìricos chi no an forma de gosos.

In su 2016 benit cunvocadu pro sa Copa América Tzentenàriu, chi, essende un' editzione tzelebrativa, benit chertada in is Istados Unidos de Amèrica. In custa cumpetitzione, ue non chessiat a realizare una marcadura subra atzione de belle 9 annos, nointames pais s'in prima gara a pro more de una fèrta no de su totu superadu, achidat a partida in corsicanu e signat una tripleta in su 5-0 inflitto a Panama valevole pro sa segunda die. Durante is de cuator de finale, in su disafiu contra de su Venezuela, signat su gol de su momentaneo 3-0, agantzende aici in punta a sa classìfica de is marcadores all-time cun sa màllia de s'Albiceleste Gabriel Batistuta, firmu a 54 tzentros. Si repitet pagos dies prus tardu, marchende una de is 4 marcaduras cun cale s'Argentina si cualifica a sa finale derrotende is Istados Unidos meres de domo e gràtzias a sa cale approda, in assolada, in chima a sa lista de is marcadores de sa Selección argentina. Comente a in s'editzione pmarcaduradente de sa Copa América, in finale s'Argentina s'agatat contra de su Cile: A pustis su 0-0 de is tempos regolamentaris e de cusis suplementares, a is rigores Messi fallit su primu tiru de su dischetu e s'Albiceleste perdet de is ùndighi metros 4-2. A su tèrmine de sa partida, Messi annùntziat su ritiru suo de sa Natzionale; nointames, A pustis unu collòchiu tentu cun su nou CT Edgardo Bauza, su giogadore detzidet de torrare a bestire sa màllia de sa Selección, benende fintzas cunvocadu pro s'in prima gara valevole pro is cualificatziones a is mundiales in Rùssia de su 2018 contra de su Venezuela.

Dae su 26 de jannarju de su 2011, su videojocu si podet iscarricare, fìntzas si est petzi in limba inglesa, pro PlayStation 3 e PlayStation Portable pro mediu de PlayStation Network. Si podet peri atzappare pro Pc in zassos in lìnia comente Steam e GOG.

Dominique Fernandez, nàschidu su 25 de austu de 1.929 in Neuilly-sur-Seine, est un’iscritore, romanzeri, issazista e grandu biazadore frantzesu, membru de s’Acadèmia frantzesa.

Iscritta dae Stephen Stills, est una cantone se su 1970, bessida comente e singulu e finas in s'LP Four Ways Street de su grupu Crosby, Stills, Nash and Young. Sa cantone fidi istada iscritta in memoria de sos soldados mortos in sa gherra de su Vietnam. Sa cantone fidi istada registrada in sa matessi sessione umpare a s'atera cantone Ohio, dedicada a sos istudentes de sa Kent University chi fin istados mortos dae sa Guardia Nazionale su 4 de maiu 1970.
S'Europa orientale est sa parte de su cuntinente europeu chi s'agatat in su chirru estu. Is tremenes de cust'àrea geogràfica non sunt allindados, sende chi su faeddu est impitadu mescamente pro inditare una regione cun carateres geoplìticos, culturales e sòtziu-econòmicos pretzisos.

Est istadu pro custu unu grandu himalajista, a tretu de s'apostivigare semper obetivos noos e de los comunicare cun eficàssia manna finas a unu pùbrigu no formadu dae incarrigados de traballos. Est cussideradu unu partidàriu de su gasi naradu “istilu arpesu” in sos montes himalayanos mannos, a ue bi fiant tando mescamente ispediduras cun medas iscaladores e costosas in manera cussideràbile. A cussu propòsitu, fiant istados fundamentales duos imprendimentos: in su 1.978, est su primu òmine ch'iscalat s'Everest sena impreare ossìzenu, realizende s'artiada impare cun Peter Habeler, cando ch'in su 1.980 nche sizit su matessi pitzu a sa sola.

Posta in su sud-uestu de s'Europa, allàcanat in s'uestu cun su Portugallu, de su norti-uestu a s'estu cun is regiones de Extremadura, Castilla-La Mancha e Murcia e in su sud si ghetat in su mare Mediterràneu a manu de su chirru estu e in s'ocèanu Atlànticu a manu de su de uestu. Allàcanat fintzas cun su territòriu britànnicu de Gibilterra.

Sa Campania est situada in s'Itàlia Meridionale. Est una regione prevalentemente collinare e montuosa, e sas pianuras no sunt mannas e s'agatant vicinu a su mare.

Su frisone est una limba accùrtzu meda a s'inglesu (peròe, si non si tènet in cussìderu su scots, su bassu tedescu si li assimìzat galu de prus).

Est connotu particularmente comente iscritore de fumetos, ispetzialmente de Batman, Daredevil, Capitan America, Iron Fist, Catwoman, Gotham Central, Sleeper, Uncanny X-Men, X-Men: Deadly Genesis, e The Authority, e pro ite ca at fatu nàschire torra su fumetu de gènere de crimine.

Sa serie zirat in tundu a sa bida de Ran e de sas amicas suas Miyu e Aya; gratzias a sa presentzia de custos duos personazos secundarios, sa serie chistionat de cosas fintzas meda dilicadas comente sos raportos familiares, su problema de sa creschida, fenomenos sotziales comente s'enjo kōsai.

naturale arbitràriu de su sinnu: non bi est ligàmine intra su sinnu e sa cosa de designare. Pro esempru su sinnu 'P' pro unu faeddadore frantzesu indigat su sonu /p/, pro unu russu indigat su sonu /r/. Su ligàmine intra su designatum e su sinnu dipendet de sistema de referimentu.

A pustis de sa gherra su Tennessee teniat a primìtziu una politica liberale, ma a sa fine de sos annos 80 de su sèculu XIX aiat imbetzes aprovadu leges chi escludiant sos pòburos - e duncas sa majoria de sa populatzione niedda - de su deretu de votu. Custa cunditzione at tentu durada fintzas a sa metade de su sèculu in fatu.

In oros de bidda ant agatadu unu campusantu romanu cun tumbas de su III e IV sèculu a pustis de Gesu Cristu, e duncas paret chi sa zona apat connotu sa presèntzia romana.

Johannes Itten (Südern-Linden, Ivitzera, 11 sant'andria 1888 – Zurigo, 27 de maiu 1967) est istadu unu pintore e teòricu de s'arte ivitzeru.
indiferèntzia totale de su mèdiu de produtzione: est indiferente si iscrio 'P' in biancu a pitzus de nieddu in sa bitzarra, in grafidu, in rilievu, etc. De manera anàloga sa limba podet esser semper trasposta dae su mèdiu orale a s'iscritu, custu puru combentuale.

Po is iscollas de su Buddhismu Mahayana no ddui est diferèntzia a intru de samsara e nirvana. Est in su rennu innui sa vida torrat a nasciri ca si realizat su nirvana, tot'e duus is mundus funt sbudius (sunyata) de calisisiat propriedadi inerenti. Sa realizatzioni de custa profunda beridadi potat a sa liberadura cumpleta (bodhi). Aici Nagarjuna:

In su perìodu in cale militat in su Newell's Old Boys, de su martzu 1994 a su santugaine de su 1999, ponet a sinnu 234 gol in 179 partidas: in cuator annos s'scuadra perdet una sola partida, balangende·si su nomìngiu de Sa màchina de sa 87, pro ite totus is giogadores fiant classe 1987.

Guernica est sa capitale religiosa e istòrica de su Paisu Bascu ispagnolu e fiat su logu de adobiu de s'Assemblea de Biscaglia, chi si riuniat suta de unu chercu, sa Gernikako Arbola, chi est istadu unu sìmbulu de sas libertades traditzionales de su pòpulu bascu.

Sa Cecoslavàchia fiat liberada dae sas tropas sovièticas e dae sas fortzas americanas in su 1945. Sa majoria de sos bividores tedescos fiant bogados a pustis de sa gherra. In su 1946 su partidu comunista de Cecoslovàchia aiat bìnchidu sas eletziones e a fatu de unu corpu de istadu de su 1948, fiat fatu istadu comunista suta influèntzia soviètica.

Su 9 nadale, contra de su Betis, superat su rècord de su majore nùmeru de gol realizados in un'annu solare, detentu dae Gerd Müller, e divenit su mègius marcadore blaugrana de semper in sa liga. Cùngiat su 2012 cun unu botinu rècord de 91 marcaduras ufitziales realizadas cun is màllias de Barcellona e Argentina. Su 7 ghennàrgiu 2013 retzit a Zurigo su de cuator Bòcias suos de oro consecutivu comente a mègius giogadore a su mundu in s'annu solare, de tres in suta de sa noa denominatzione de Bòcia de oro FIFA.

Non faghet mistèriu de s’omosessualidade sua, revelada a su pùbrigu a s’ora de sa pubrigadura de “Porporinu o sos Mistèrios de Nàpules”, in su 1.975, e a pitzos de sa cale at iscritu in particulare in s’òbera sua “S’isteddu in colore de rosa” (1.978). In su 1.999, leat sa defesa de su PACS. Decrarende-si comente “su primu acadèmigu abertamente omo”, at fatu figurare a Ganimede in su pomu de s’ispada sua.

In su 2007, leende in prenu sa campagna presidentziale frantzesa, Idir pùblicat un’album non polìticu ma republicanu: La France des couleurs. Su discu «defensat sos colores de sa Frantza» comente issu etotu costumat a repìtere. In custu traballu issu invitat sas generatziones noas a cumpònnere in pare cun issu cantzones chi pertochent su tema de s’identidade, unu intre sos temas chi prus li tirant. E artistas medas ant rispostu, comente a Akhenaton, Grand Corps Malade e Zaho e finas àteros chi ant postu a disponimentu testos issoro e sa matessi ira e sensibilidade, a costàgiu de “Tziu Cabìlia”.
Totu sas limbas germànicas derivant de una limba comuna narada proto-germànicu o germànicu comunu, chi fiat faeddadu aprossimadamente in su primu millènniu a.C., durante s'Edade de su ferru, in s'Europa setentrionale.

Sa lughe intrat de una bentana otagonale chi s'agatat de ananti e de duas bìforas in s'àbside chi ammentuant modellos de àteras de sa Lombardia o de Ravenna.

Sas pinnas sunt biancas cun d'unu pagu de ruju, tenet ancas longas e istriziles de colore rosa, su tuju longu e curvu, picculu mannu e curvu, cun custu iscavat e sedattat su ludu de sos istagnos, chirchende su 'e mandigare, algas e cambareddus. Su corpu no est tantu mannu. In Sardinnia bibint in sos istagnos, inue faghet puru su nidu. Su nidu est altu, fraigadu cun su ludu, e sa forma comente unu secchiu rovesciadu. Est puzone migratore. Curiosu però, ca arrivat inoghe in s'istiu, e partit in beranu (a diferentzia de àteros puzones). In Sardigna meda s'inde bident in s'Istagniu de Molentargius, e in s'Istagniu de Santa Gilla, affacca a Casteddu.

Medas musicas de origine diversa sunu diventados standards, medas in s'ambitu de sa musica brtasiliana de sos primos annos 1960. Musica chi appartenian a su samba e Bossanova de João Gilberto, Antonio Carlos Jobim e Luiz Bonfá. De i custu genere como sun cussiderados standards "Manhã de Carnaval" , "Summer Samba", e meda cantones de Jobim comente "Desafinado", "The Girl from Ipanema" e "Corcovado". Dae custa ligadura tra sa musica brasiliana e cussa jazz est diventada standard puru una cantone italiana de Bruno Martino chi si narat Estate chi fit istada interpretada dae João Gilberto.

S'islovenu (slovenski jezik; slovenščina, de non cunfùndere cun slovenčina, faeddu chi ìnditat su nadiu de Islovàchia) est una limba chi apartenit a su grupu de is limbas islavas meridionales.

Su mortorzu de Lisandru Froris est unu fatu de cròniga niedda cun tela terrorista acontèssidu su 26 de martzu de 1971 in Zènova, chi sa bìtima, unu sardu naturale de Iscrèsias, fiat istada su trasportadore de fondos de s’Istitutu Autònomu de sas Domos Sotziales logale, ochìidu in su barigare de un’isrobatòriu de autofinantziamentu dae bandas de s’organizadura terrorista Grupu XXII de Santugaìne.

Su radiuistimadore, pro poder operare, devet superare un'esàmene iscritu, cumbocadu cun frechèntzia zenerarmente semestrale o annuale cunforme a sa Rezione respetiva, dae sas Ispetorias Territoriales Rezionales de su Departamentu de sas Comunicaduras de su Ministèriu de s'Isvilupu Econòmigu pro su logru de lissèntzias.

Tenet làcana in s'Est cun sos territòrios canadesos de Yukon e sa provìntzia de Colùmbia Britànnica, in su Nord si ghetat in su Mare Articu, in s'Ovest e Sud in s'Ocèanu Patzìficu. Cun is territòrios russos de Čukotka e Kamčatka format s'Istritu de Bering, chi isceberat su Cuntinente Americanu de su Cuntinente Asiàticu.